Erling Fredriksfryd

Erling Fredriksfryd (født 7. februar 1905 i Idd, død 17. januar 1977) var en norsk skolemann og politiker (H). Han satt fem perioder på Stortinget fra 1945 til 1965.

Fredriksfryd var student fra 1924, og avla lærerskoleeksamen i 1926. Han underviste så ved Horten folkeskole frem til 1933, da han gikk over til lærerjobb i Halden. Fredriksfryd var også journalist i Horten-avisen Gjengangeren fra 1926 til 1930.

Fredriksfryd ble valgt inn i Halden bystyre på varaplass i 1938, og fra 1945 hadde han fast plass. Samme år ble han valgt inn på Stortinget i valgkretsen Kjøpstedene i Østfold og Akershus fylker. Han ble sittende på Stortinget frem til 1965, fra 1954 valgt inn i valgkretsen Østfold. Fredriksfryd satt to perioder i Militærkomiteen og tre perioder i Kirke- utdanningskomiten, hvorav to perioder som formann i sistnevnte.

Etter Stortingskarrierens slutt var Fredriksfryd skoledirektør i Østfold frem til 1975.

Referanser

Eksterne lenker 
 
 

Norske pedagoger
Høyre-politikere i Østfold
Stortingsrepresentanter for Østfold
Stortingsrepresentanter for kjøpstedene i Østfold og Akershus
Stortingsrepresentanter 1945–1949
Stortingsrepresentanter 1950–1953
Stortingsrepresentanter 1954–1957‎
Stortingsrepresentanter 1958–1961‎
Stortingsrepresentanter 1961–1965‎
Personer fra Halden kommune